laion/Wikipedia-Exotic huggingface dataset:
Hotel FM

Hotel FM היא להקה רומנית. הלהקה נוסדה ב-2005 על ידי המלחין גבריאל ברוטה מעיר אוראדיה וזאת על מנת ליצור קול חדש של מוזיקת פופ רוק מודרני, לביצוע שירים שכתב. הלהקה הופיעה במספר קונצרטים ברחבי רומניה וגרמניה וב-2006 הוציאה תקליט. בלהקה היה חבר הסולן דייוויד בראיין, בריטי שהתגורר ברומניה. ב-2010 השתתפה הלהקה בסלקציה נציונלה, התחרות במסגרתה נבחר נציג רומניה באירוויזיון, עם השיר "Come As One" הם דורגו במקום הרביעי. ב-2011 הם השתתפו בתחרות בשנית, שם הם זכו במקום הראשון עם השיר "Change",הם ייצגו את רומניה באירוויזיון 2011 שנערך באותה שנה בדיסלדורף, הם עלו לגמר האירוויזיון אך סיימו במקום ה-17. מדיה וקבצים בנושא Hotel FM בוויקישיתוף Hotel FM, באתר MusicBrainz (באנגלית) Hotel FM, באתר Discogs (באנגלית) Hotel FM, באתר Songkick (באנגלית)
נר מצווה

נר מצווה הוא ספר שכתב המהר"ל מפראג ועוסק בענייני חנוכה במחשבה ובהלכה. הספר נדפס לראשונה עוד בחייו בשנת ה'ש"ס. הספר מחולק לשני חלקים, כאשר החלק הראשון עוסק בחזון דניאל והמלכויות השונות (ובתוכן יוון), והחלק השני עוסק בענייני חנוכה בתחילה בענייני מחשבה ולאחר מכן בענייני הלכה בהם היו צריכים העם להתחזק - הדלקה בנרות שעווה, הדלקה אחר הזמן והדלקה קודם הבדלה. בסוף הספר המהר"ל מעורר את הציבור גם על איסור יין נסך בו היו נכשלים. ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
הדיוויזיה ה-41 (בריטניה)

הדיוויזיה ה-41 של הצבא הבריטי הייתה דיוויזיית חיל רגלים של הצבא הבריטי, שהוקמה במהלך מלחמת העולם הראשונה כחלק מהצבאות החדשים של לורד קיצ'נר. הדיוויזיה שירתה בחזית המערבית ומאוחר יותר בחזית האיטלקית. הדיוויזיה הוקמה כחלק מהגל החמישי (K5) של דיוויזיות בצבא החדש; לא היה לה תואר אזורי, אלא היא הורכבה בעיקר מגויסים מדרום אנגליה. כמה מגדודיה הוקמו על ידי קהילות מקומיות ונקראו על שם הערים או התעשיות שלהם. לאחר אימונים ושירות ביתי, הדיוויזיה ה-41, בפיקודו של מייג'ור גנרל סידני לופורד, נפרסה מעבר לים כדי לתגבר את חיל המשלוח הבריטי (BEF) בחזית המערבית בשבוע הראשון של מאי 1916; הקרב הגדול הראשון שלה התרחש בספטמבר של אותה שנה, בקרב פלרס-קורסלט, חלק מהקרב הגדול יותר על הסום. לאחר לחימה ב-1917 בקרב מסין ובקרב פשנדל (הידוע גם כקרב איפר השלישי) היא הועברה עם ארבע דיוויזיות נוספות לחזית האיטלקית. היא נשארה כאן במשך שלושה חודשים במהלך החורף של 1917–1918 לפני שחזרה לחזית המערבית, לשם הגיעה רגע לפני שהצבא הגרמני פתח במתקפת האביב שלו במרץ. היא השתתפה ב"מתקפת מאה הימים" של מדינות ההסכמה וסיימה את המלחמה בפלנדריה, משם עברה להצטרף לצבא הכיבוש בגרמניה, לאחר שביתת הנשק ב-11 בנובמבר 1918. הדיוויזיה ה-41 הייתה בפיקודו של מייג'ור-גנרל סידני לופורד לאורך כל קיומה ופורקה במרץ 1919, כאשר כמה יחידות הועברו לדיוויזיה ה-47 (1/2 לונדון), ארמיית הריין הבריטית (BAOR). "23rd (2nd Football) Battalion, The Middlesex Regiment (Duke of Cambridge's Own)". אורכב מ-המקור ב-26 במרץ 2014. נבדק ב-4 בדצמבר 2013. {{cite web}}: (עזרה) Williamson, Howard J.; Bate, Chris (2020). The award of the Military Medal for the campaign in Italy 1917-1918. privately published by Anne Williamson. ISBN 978-1-8739960-5-8. The book includes: – A detailed overview of the Italian Campaign and its battles. – Notes on the [five] Divisions engaged in Italy. 'Douglas Haig: War Diaries & Letters 1914-1918', edited by G. Sheffield & J. Bourne (Pub. Weidenfeld & Nicolson, 2005), pp. 103–104. Baker, Chris. "41st Division". The Long, Long Trail. נבדק ב-24 בנובמבר 2018. {{cite web}}: (עזרה)
רכיבת סיבולת

רכיבת סיבולת היא אחת מתחרויות הסוסים הבינלאומיות המוכרות על ידי ה-FEI . ההתאחדות הבין לאומית לספורט הרכיבה ברכיבת סיבולת, הנדונה במאמר זה, הסוס המנצח הוא הראשון שחוצה את קו הסיום תוך עצירה מעת לעת כדי לעבור בדיקה וטרינרית בה מוודאים שהסוס במצב בריאותי טוב וכשיר להמשיך. כמו בריצת מרתון אנושית, רוכבים רבים ישתתפו כדי לשפר את הביצועים הטובים האישיים שלהם ושל הסוס שלהם ובשבילם עצם סיום המרחק שהציבו לעצמם עם אישור הוטרינר שהסוס בריא וכשיר הוא הניצחון. בעולם, רוב רכיבות הסיבולת הן של 80 או 160 ק''מ. רכיבות קצרות יותר, הנקראות רכיבות למרחק מוגבל (LD), מאורגנות לרוכבים חדשים בספורט או לסוסים צעירים המתאמנים. עם זאת, LD's התפתחו לתחרות משלהם, שבה משתתפים גם רוכבים וסוסים מנוסים יותר. בארצות הברית, ועידת רכיבות הסיבולת האמריקאית (AERC) אוסרת על רכיבות קצרות. קיים ארגון שני בארצות הברית, שבסיסו בעיקר ב-PNW בשם Equine Distance Riding Association (EDRA). רוכבים שהשלימו את התחרות הם מי שביצעו רכיבת 100 מיל (160 קילומטרים) תוך 14 עד 15 שעות. בישראל, תחרויות לאירועים בתחום מאורגנים ע''י המועדון הישראלי לאינדורנס. כל גזע יכול להתחרות, כולל סוסי צעד, אבל הסוס הערבי בדרך כלל שולט ברמות הגבוהות בגלל הסיבולת ויכולות ההתמדה הטבעיות של הגזע. מדיה וקבצים בנושא רכיבת סיבולת בוויקישיתוף "Top 5 Endurance Horse Health Issues - The Winning Edge". אורכב מ-המקור ב-2014-07-25.
גוסטב גרוסמן (פיזיקאי)

ד"ר גוסטב גרוסמן (בהונגרית: Grossmann Gusztáv; בודפשט, 10 באוגוסט 1878 – בודפשט, 16 בינואר 1957) היה פיזיקאי יהודי-הונגרי, ממציא מכונת הרנטגן המצלם ברבדים (CT) והטומוגרפיה. גוסטב גרוסמן נולד במשפחה יהודית כבנם של ד"ר ליפוט גרוסמן (1821–1900), רופא עיניים, ושל קרולינה פיק. הוא החל את לימודיו באוניברסיטת בודפשט לטכנולוגיה ולכלכלה, ולאחר מכן המשיך במכון הטכנולוגי של ציריך, שם קיבל תואר ב-1900 . משנת 1911 עבד בחברת סימנס-הלסקה (אנ') בברלין. כתוצאה מהניסויים שלו וביוזמתו, יצרה החברה את מכשיר הטיפול עם שני שסתומים במתח ישיר קבוע של 200 קילוולט הראשון בעולם, שהחליף לחלוטין את מכונות הטיפול שהיו בשימוש בעבר. הוא עסק רבות בסוגיות של פיזיקה וטכנולוגיה של קרני רנטגן. בין השנים 1915–1918 עמד בראש המפעל הווינאי של החברה, ב-1924 עמד בראש מחלקת הטכנולוגיה הרפואית של המפעל בברלין, ובין השנים 1925–1931 היה המנכ"ל של חברת סימנס-רייניגר-וייפא (גר'). במהלך תקופה זו, הוא מילא תפקיד חשוב מאוד בפיתוח מכשירי רנטגן של שפופרות אלקטרוניות חדישות. ב-1932 פרש מהחיים הכלכליים והקדיש את חייו לעבודה מדעית בלבד. על בסיס התזות הבסיסיות שלו שפורסמו ב-1935 והעקרונות שנקבעו בהן, נוצר מכשיר הרנטגן הראשון המתאים למטרות מעשיות, הטומוגרף, שהתפשט במהרה ברחבי העולם. בעזרת הציוד ניתן היה לבחון ולתעד את תמונת השכבה הנבחרת בכל עומק הגוף, בעובי של כ-1–2 סנטימטרים, על ידי ביטול הצל של האיברים וחלקי הרקמה השכנים. בניגוד לתמונת רנטגן כללית, התמונה שהתקבלה בשכבות הכילה קטע נבחר מגוף האדם. בהתבסס על תוצאות מחקריו, נוצרו גם "מכשירי רישום השכבות" המאוחרים יותר, שלא נבדלו מהותית, אלא רק בשמותיהם (פלניגרף, סטרטיגרף וכו'. - planigraph, stratigraph). הוא חזר להונגריה ב-1942 ועבד במכון הלאומי לאונקולוגיה עד מותו. אחת המטרות העיקריות של עבודתו הייתה להעלות את הרמה הטכנית והמדעית של הרדיולוגיה ההונגרית. בשנת 1951, הוא נבחר לנשיא מחלקת הרנטגן של "האגודה המדעית לטכנולוגיות שידור". Einführung in die Röntgentechnik. Berlin, 1913.. Physikalische und technische Grundlagen der Röntgentherapie. Berlin, 1925. Lung Tomography. Brit. Journal Radiology, 1935 (טומוגרפיית ריאות. בריטי. כתב עת רדיולוגיה, 1935) Herdner, R.: Traité technique de tomographie osseuse. פריז, 1953. לזכרו של גוסטב גרוסמן. אלקטרוניקה, 1957. פאל ויידה: גוסטב גרוסמן. בתוך: ממציאים הונגרים גדולים . Bp: Zrínyi, 1958. 252-254. גזה זולטאן: לזכרו של ד"ר גוסטב גרוסמן. עלונים רדיולוגיים, 18 (1978), 3-4. עמ. 251–252. Magyar tudóslexikon ISBN 963-85433-5-3 (לקסיקון מדענים הונגרי). "Születési bejegyzése a Pesti Izraelita Hitközség születési akv. 1119/1878. folyószáma alatt". נבדק ב-2019-12-01. "Halotti bejegyzése a Budapest XII. kerületi polgári halotti akv. 99/1957. folyószáma alatt". נבדק ב-2019-12-01. "Grossmann Lipót halotti bejegyzése az újpesti polgári halotti akv. 135/1900. folyószáma alatt". נבדק ב-2019-12-01.
אינגרט (זמרת)

אינגרט קוסטנקו (באוקראינית: Інгрет Костенко; נולדה ב-16 באוקטובר 1997), ידועה בשמה הפרטי אינגרט, היא זמרת אוקראינית. היא החלה את קריירת המוזיקה דרך תוכניות הריאליטי X-factor Ukraine ו-Voice of the Country, שם דורגה במקום השני. בשנת 2024 השתתפה בקדם האוקראיני לאירוויזיון 2024, Vidbir 2024. אינגרט נולדה ב-16 באוקטובר 1997 בויניציה שבאוקראינה. משפחת אמה בעלת שורשים גרמניים. כבר בילדותה החלה ללמוד נגינה על פסנתר. את שירה הראשון כתב והלחינה בגיל 11. היא למדה במכללה על שם מיקולה לאונטוביץ'. בשנה השנייה ללימודיה השתתפה בק.ו.ן. לאחר מכן עברה להתגורר בקייב. בשנת 2015 השתתפה בעונתה השישית של תוכנית הריאליטי X-factor Ukraine. באודישן שלה ביצעה את "Годі говорити про того, кого нема" ("הגיע הזמן לדבר על מישהו שלא נמצא שם"). היא הגיעה עד השלב השלישי של מחנה האימונים, שם הודחה מהתחרות. בשנת 2017 השתתפה בעונתה השביעית של Voice of the Country. באודישן שלה ביצעה את "Пташечка" ("ציפור"). היא הגיעה עד לגמר התחרות, שם דורגה במקום השני. ב-17 בפברואר 2018 הופיעה בחצי הגמר השני של הקדם האוקראיני לאירוויזיון 2018. שירה היה "My Planet". היא דורגה במקום השביעי וכשלה בניסיון להעפיל לגמר. בשנת 2024 השתתפה פעם נוספת בקדם עם השיר "Keeper". היא הגיעה בערב הגמר למקום השישי. 2018: Не спи אינגרט, ברשת החברתית אינסטגרם "Ukraine's national selection finalist for Eurovision releases new video and launches fundraising for military".
מהתלת הדם

מהתלת הדם (יידיש: דער בלוטיגער שפאס) הוא רומן מאת הסופר שלום עליכם, שפורסם ב-1913. הרומן הושפע ממשפט בייליס ומספר על עלילת דם נגד יהודי רוסיה. הסיפור מתנהל ברוסיה הצארית בעשור הראשון של המאה ה-20. הוא מתחיל כאשר שני בוגרי גימנסיה צעירים מחליטים בתור שעשוע להתחלף בזהויות שלהם למשך שנה. האחד הוא תלמיד מצטיין יהודי בשם הרשל רבינוביץ' והשני הוא תלמיד בינוני בן אצולה רוסית בשם גרישה פופוב. לאחר החלפת מסמכים, פופוב מגיע להיות דייר במשפחה יהודית, ולומד על חיי היהודים בארצו: תחילה נחשף למגבלה על אחוז היהודים במוסדות להשכלה גבוהה ולא מתקבל לאוניברסיטה למרות ציוניו הגבוהים. לאחר מכן מגלה שליהודים ישנה מגבלה לחיות בעיר ולכן נאלץ להירשם ללימודי רפואת שיניים על מנת לא להיות מגורש. בביתם של משפחה יהודית הוא מתחזה ליהודי שאינו בקיא בהלכות ואינו יודע יידיש ועברית כלל, ולומד על מנהגי וחגי ישראל. רבינוביץ' מתקבל ללא בעיה ללימודים עם המסמכים של פופוב, ולאחר מכן ללא בעיה מתקבל להיות מורה פרטי בביתם של אצילים רוסים. איש מיושבי הבית אינו חושד בו כיהודי. יהודים בעיר מסתבכים כאשר לפני חג הפסח ילד רוסי נרצח וגופתו נמצאת בקרבת מגוריהם של היהודים. מתפתחת עלילת דם שמופצת רבות על ידי העיתונות. המשטרה מתחילה לחפש אחר רוצחים יהודים שכביכול השתמשו בדמו של הילד לצורך טקס דתי. פופוב מסתבך ונעצר על ידי המשטרה בחשד לרצח. בחקירתו הוא נמצא אשם על סמך ראיות מגוחכות וניסיונותיו להגן על עצמו, למסור מידע מפליל על הרוצחים האמתיים ואפילו לחשוף את זהותו האמיתית אינם מובילים לדבר. רבינוביץ' נחלץ לעזרתו של חברו ומזעיק את אביו של פופוב. איוון פופוב האב מגיע ישירות לבית המשפט ומחלץ משם את בנו גרישה ללא שום הפרעה. הרומן מושפע מאוד מרוח התקופה בה הוא נכתב. זהו היא גרסה יידית הומוריסטית לבן המלך והעני בה יהודי עני מתחלף עם בן אצולה עשיר. משפט בייליס שהתנהל סמוך למועד פרסום הרומן מהווה אחת השפעות הברורות. חייהם של היהודים בעיר נחשפים דרך עיניים של בחור זר ותמים שאינו מודע לאפליות הרבות נגד יהודים. הרומן מתאר חגים יהודים והכנת מצות, וכנגדם מציג את עלילת הדם כמופרכת, חשוכה ונלעגת. הרומן מזכיר את האנטישמיות ברחוב ובחוק הרוסי, את המאות השחורות, תחום המושב ופוגרומים שהפכו לשגרת החיים של היהודים באימפריה. בין היתר מוזכרים ברומן רעיונות ותנועות יהודיות שהיו פופולריות ביהדות רוסיה של תקופה: חסידות, ציונות, תנועת ההשכלה וגם התנצרות. שמות המשפחה של הגיבורים הם מין משחק מילים, כאשר "פופוב" בא מלשון "פופ" (כומר) ו"רבינוביץ'" בא מלשון רבי. הרומן תורגם לעברית ב-1985 על ידי אריה אהרוני, בהוצאת ספרית פועלים. מהתלת הדם, קיבוץ הפועלים
גילוח ראש

גילוח ראש הוא גילוח השיער מראשו של אדם. אנשים לאורך ההיסטוריה גילחו את כל ראשיהם או חלקן מסיבות שונות כולל אסתטיקה, נוחות, תרבות, אופנה, פרקטיות, עונש, טקס מעבר דת ועוד. הרישומים ההיסטוריים המוקדמים ביותר המתארים את גילוח הראש הם מתרבויות ים תיכוניות עתיקות כמו מצרים, יוון ורומא. כיתת הכוהנים המצריים הסירו באופן טקסי את כל השיער מכף רגל ועד ראש על ידי מריטתו. על יוסף נאמר בספר בראשית שגילח את שערו טרם הופיע לפני פרעה לפתרון חלומותיו: ”וַיִּשְׁלַח פַּרְעֹה וַיִּקְרָא אֶת יוֹסֵף וַיְרִיצֻהוּ מִן הַבּוֹר, וַיְגַלַּח וַיְחַלֵּף שִׂמְלֹתָיו וַיָּבֹא אֶל פַּרְעֹה” (ספר בראשית, פרק מ"א, פסוק י"ד) בודהיסטים רבים ווייסנבות, במיוחד הארי קרישנה, מגלחים את ראשם. כמה נזירים ונזירות הינדואיסטים, ורוב הבודהיסטים, מגלחים את ראשם כשהם נכנסים ל'מסדר', ונזירים ונזירות בודהיסטים בקוריאה מגלחים את ראשם כל 15 יום. לגברים מוסלמים ניתנת בחירה אם לגלח את ראשם לאחר ביצוע האומרה והחאג ', בהתאם למסורת של התחייבות לאללה, אך אינם נדרשים לגלח אותו לצמיתות. בתרבויות רבות לאורך ההיסטוריה, חיתוך או גילוח שיער של גברים נתפס כסימן לכפיפות. ביוון העתיקה ובחלק גדול מבבל, שיער ארוך היה סמל לכוח כלכלי וחברתי, בעוד שראש מגולח היה סימן של עבד. זו הייתה הדרך של האדון לבסס את היות גופו של העבד כרכושו, על ידי הסרת חלק מהאישיות והאינדיבידואליות שלו. גילוח ראש נמצא בשימוש נרחב בצבאות. למרות שלפעמים מוסבר כי הוא מטעמי היגיינה, הדימוי של קונפורמיות קפדנית וממושמעת מקובל גם כסיבה לגילוח הראש. עם פלישת בעלות הברית לנורמנדי במהלך מלחמת העולם השנייה, חיילים רבים בחרו לגלח את ראשם לחלוטין, על מנת למנוע מכל נאצי את האפשרות לתפוס אותם אם הם יעסקו בלחימה יד ביד. אסירים נדרשו בדרך כלל לגלח את ראשיהם כדי למנוע התפשטות כינים, אולם לעיתים דרישת הגילוח שימשה גם כאמצעי השפלה. גילוח הראש יכול להיות עונש שנקבע בחוק. הנאצים הענישו אנשים שהואשמו בערבוב גזעי בכך שהצעידו אותם ברחובות עם ראשים מגולחים וכרזות על צווארם המפרטים את מעשיהם. במהלך מלחמת העולם השנייה ואחריה, אלפי נשים צרפתיות גילחו את ראשיהן מול המונים מריעים כעונש על שיתוף פעולה עם הנאצים, או על קשרים מיניים עם חיילים נאצים במהלך המלחמה. חלק מהנשים הפיניות גם גילחו את ראשן על כך שקיימו לכאורה יחסים עם שבויי מלחמה סובייטים במהלך המלחמה. שחיינים תחרותיים, אצנים ורצים לעיתים מגלחים את ראשיהם במטרה להשיג יתרון על יריביהם באמצעות הפחתת המשקל והגרר בזמן התחרות. אנשים שחווים נשירת שיער עשויים לגלח את ראשם כדי להיראות נאותים יותר, מטעמי נוחות, או כדי לדבוק בסגנון או תנועה אופנתית מסוימת. הסובלים מהתקרחות אראטה או אנדרוגנית בוחרים לעיתים קרובות לגלח את ראשם, מה שהפך במהירות לבחירה נפוצה מאז שנות ה-90. בקרב גברים קירחים נעשה נפוץ לשים חישוק קטן או עגילים צמודים, על קרחתם, מראה שאומץ על ידי דמויות כמו שחקן הכדורסל מייקל ג'ורדן והמתאבק המקצועי סטון קולד סטיב אוסטין, עם גילוח ראשם בשנות ה-90. התקרחות היא תופעת לוואי ידועה של טיפול כימותרפי בסרטן. יש אנשים שמגלחים את ראשם לפני שהם עוברים טיפול כזה, או לאחר שהנשירה מתחילה. יש אנשים המגלחים את ראשם לאות סולידריות עם חולי סרטן, במיוחד כחלק ממאמץ לגיוס כספים. מדיה וקבצים בנושא גילוח ראש בוויקישיתוף The Babylonian Practice of Marking Slaves Tobi Akingbade, John Travolta proudly debuts bald head on red carpet after years of wearing wigs, Metro.co.uk, ‏27 בינואר 2019 Leo Benedictus, The 10 rules for bald men – including David Cameron, The Guardian, ‏12 בפברואר 2013
ניקולאי לוזין

ניקולאי לוזין (ברוסית: Николай Николаевич Лузин‏; (9 בדצמבר 1883, אירקוטסק - 28 בפברואר 1950, מוסקבה) היה מתמטיקאי סובייטי, מייסד אסכולה המתמטית של מוסקבה ממנה יצאו מספר מדענים בולטים. לוזין נולד בשנת 1908 באירקוטסק למשפחת בורגרים. הוא למד באירקוטסק ובטומסק. בשנת 1901 אביו מכר את העסק המשפחתי וכל המשפחה עברה למוסקבה. לוזין החל לימודי מתמטיקה באוניברסיטת מוסקבה אותה סיים בשנת 1905. תקופה מסוימת לוזין לא היה בטוח שהוא מעוניין להמשיך בלימודי מתמטיקה, אך בשנת 1908 סיים תואר שני וקיבל הסמכה להעברת קורסים באוניברסיטה. בשנת 1910 לוזין נסע לאוניברסיטת גטינגן בה עבד בהדרכת אדמונד לנדאו. בשנת 1914 הוא חזר למוסקבה. בשנת 1915 לוזין סיים עבודה שהעניקה לו תואר שלישי ובשנת 1917 מונה לפרופסור באוניברסיטת מוסקבה. בתקופת פעילותו באוניברסיטת מוסקבה לוזין גידל מספר מדענים בולטים לרבות אנדריי קולמוגורוב, פאבל אלכסנדרוב, מיכאיל לברנטייב ומארק אייזרמן. בעקבות "פרשת לוזין" הוא פוטר מאוניברסיטה. הוא התחיל לעבוד במכון לבקרה של אקדמיה למדעים של ברית המועצות. לוזין נפטר בשנת 1950 מבעיית לב. לוזין פעל בתחום תורת הקבוצות והוכיח משפט לוזין. לאחר פטירתו פורסם קובץ עבודות של לוזין ב-3 כרכים בעריכת מיכאיל לברנטייב. על שם לוזין נקרא מכתש פגיעה במאדים ואסטרואיד 5096. בשנת 1945 הוענק לו עיטור הדגל האדום של העמל. ב-2 ביולי 1936 בעיתון "פרבדה" פורסם מאמר בו לוזין הואשם בפעילות נגד המדינה. במוסדות השכלה גבוהה ברחבי ברית המועצות נערכו ישיבות בגנות לוזין. בעקבות המאמר הוקמה וועדה מיוחדת בראשות גלב קרז'יז'אנובסקי בה היו חברים אלכסנדר פרסמן, סרגיי ברנשטיין, אוטו שמידט, איוואן וינוגרדוב, אלכסיי באך ועוד כמה מדענים. פיוטר קאפיצה לא היה חבר בוועדה אך כתב מכתב להגנה של לוזין לויאצ'סלב מולוטוב. פאבל אלכסנדרוב שהיה בין תלמידיו של לוזין תמך בהאשמות נגדו. ב-13 ביולי וועדה פרסמה את מסקנותיה בה התנהגות של לוזין הוצגה כ"אינה ראויה" אך צוין שהוא יכול לשנות אותה. ב"פרבדה" פורסם מאמר ביקורתי נוסף, אך מסקנות הוועדה לא השתנו. אלכסנדרוב נבחר לאקדמיה רק לאחר פטירתו של לוזין. מדיה וקבצים בנושא ניקולאי לוזין בוויקישיתוף ניקולאי לוזין, באתר פרויקט הגנאלוגיה במתמטיקה ניקולאי לוזין, באתר MacTutor (באנגלית) ביוגרפיה (ברוסית) ביוגרפיה ניקולאי לוזין, באתר "Find a Grave" (באנגלית)
אוריאל מרקו

אוריאל מרקו (נולד ב-8 במרץ 1982) הוא כדורסלן עבר ישראלי ששיחק בעמדת הסמול פורוורד. מרקו נולד בצפת וגדל בכרמיאל. הוא שיחק במחלקת הנוער של מכבי קריית מוצקין, ואף שיחק במדיה בעונת 1999/2000 בליגה הלאומית בכדורסל, בסיומה ירדה לליגה הארצית (אז הליגה השנייה במבנה ליגות הכדורסל בישראל). בעונה הבאה שיחק במדי מ.כ. חיפה והפועל צפת בליגת העל, ולעונת 2001/2002 עבר לאליצור קריית אתא. בעונה זו מיעט לשחק ורשם 0.6 נקודות ב-4.8 דקות בלבד למשחק, אך בעונה הבאה, בסיומה ירדה קבוצתו לליגת המשנה, קלע 9.7 נקודות ב-24.4 דקות למשחק. לקראת עונת 2003/2004 חתם מרקו בהפועל גליל עליון, במדיה שיחק במשך שלוש שנים. בעונתו הראשונה בקבוצה היה משמעותי יחסית, וקלע בממוצע 7.7 נקודות ב-22.2 דקות למשחק, אך בעונה הבאה פחתו ממוצעיו ל-2.8 נקודות בלבד ב-10.4 דקות למשחק, אף על פי שבשלב הפלייאוף קלע 6.2 נקודות בפחות מ-16 דקות למשחק. בעונת 2005/2006 שיחק רק 7.5 דקות בממוצע למשחק, בהן קלע 2.3 נקודות, והופיע במדי הקבוצה ביורוקאפ. ב-7 בספטמבר 2006 חתם מרקו בעירוני אשקלון, עימה זכה בגביע ווינר סל הראשון ב-2006. בעונת 2006/2007 הוא נמנע עם הקבוצה מירידת ליגה וקלע 3 נקודות ב-14.1 דקות בממוצע למשחק. לעונת 2007/08 חתם במכבי חיפה מהליגה הלאומית, עימה עלה לליגת העל לאחר שב-20 משחקים העמיד ממוצעים של 4.6 נקודות ו-2.8 ריבאונדים למשחק. ב-28 ביולי 2008 חתם לקדנציה שנייה באליצור קריית אתא ואף מונה לקפטן הקבוצה, אך בינואר 2009 חווה פריצת דיסק וסיים את העונה לאחר שישה משחקים בלבד, בהם העמיד ממוצעים של 0.8 נקודות ב-11.7 דקות למשחק. במרץ הודיע על פרישה מכדורסל. בשנת 2000 שיחק מרקו במדי נבחרת הנוער של ישראל באליפות אירופה בכדורסל עד גיל 18, בה העמיד ממוצעים של 6.4 נקודות, 2.4 ריבאונדים ו-1.7 אסיסטים למשחק. בשנת 2002 שיחק במדי נבחרת העתודה באליפות אירופה עד גיל 22, בה רשם ממוצעים של 8.9 נקודות, 4.4 ריבאונדים ו-1.4 אסיסטים למשחק. פרופיל, באתר eurobasket פרופיל, באתר פיב"א פרופיל, באתר מנהלת ליגת העל בכדורסל אהוד כהנים, עירוני אשקלון החתימה את חנן קולמן-שפיר, באתר nrg‏, 7 בספטמבר 2006 רענן וייס, עירוני אשקלון מחזיקת גביע ווינר הראשונה, באתר ynet, 19 באוקטובר 2006 אור שקדי‏, אוריאל מרקו חתם בקרית אתא, באתר וואלה, 28 ביולי 2008 פרץ סופר, מרקו עשוי להודיע על פרישה מפעילות, באתר mynet‏ קריות, 1 במרץ 2009 פרופיל, באתר אליפות אירופה בכדורסל עד גיל 18 2000 פרופיל, באתר אליפות אירופה בכדורסל עד גיל 20 2002
מוריי (סקוטלנד)

מחוז מוריי (באנגלית: Moray; בגאלית סקוטית: Moireibh) הוא מחוז ממחוזות סקוטלנד, הממלכה המאוחדת. המחוז נוצר בשנת 1996 על בסיס נפת מוריי במחוז גרמפיין, עיר הבירה והמרכז האדמיניסטרטיבי של המחוז היא אלגין. מחוז מוריי שוכן במזרח סקולנד, הוא גובל עם מצפון עם לשון הים של מוריי והים הצפוני, מחוז היילנד ממערב ואברדינשייר ממזרח. אוכלוסיית המחוז כולה מונה 94,280, כאשר אלגין היא העיר המרכזית והגדולה במחוז עם 25,040 תושבים שהם כרבע מאוכלוסיית המחוז. מלבד העיר אלגין, במחוז נמצאות מספר עיירות קטנות בהם פורס (Forres) עם 9,900 תושבים, באקי (Buckie) עם 9,010 תושבים, לוסימות' (Lossiemouth) עם 6,840 תושבים, וקית' (Keith) עם 4,610 תושבים. בחלק הצפוני של המחוז, סמוך לעיירה לוסימות', נמצא בסיס חיל האוויר המלכותי לוסימות' שהוא אחד מבסיסי האוויר החשובים והגדולים בבריטניה. מדיה וקבצים בנושא מוריי בוויקישיתוף אתר האינטרנט הרשמי של מוריי מוריי, באתר אנציקלופדיה בריטניקה (באנגלית) נכון לשנת 2022. נכון לשנת 2020. נכון ל-2011.
נאזבה

נאזבה (מעוצב כ-NAZVA) היא להקה אוקראינית, שהוקמה בעיר לבוב בשנת 2019 על ידי פבל גוטס וירוסלאב ירובנקו. השתתפה בקדם האוקראיני לאירוויזיון 2024, שהתקיים במאלמה שבשוודיה. בשנת 2021 הוציאה הלהקה את סינגל הבכורה שלה, "Sleep". באותה שנה הופיעה בפסטיבלים Дзизі, ו-Воргола.‏ באוגוסט דורגה במקום השלישי בתחרות Respublica Showcase.‏ ב-1 בדצמבר 2022 הוציאה את אלבום הבכורה שלה, Nazva, שכלל תשע רצועו חדשות. בין הרצועות החדשות נמנה "Сіґеле-міґеле", שדורג במקום הראשון במצעד השזאם האוקראיני. בווידאו קליפ שלו הופיעו חברי הצמד טמבר בלאנש, העיתונאית אולכסנדרה חומנקו וקלידן הלהקה O.Torvald. ב-10 ביוני 2023 ערכה את הקונצרט הראשון של בקייב. חודש אחר כך התקיים קונצרט נוסף בלבוב. ב-23 ביוני יצא לאור המיני-אלבום הראשון של נאזבה, Феномен Івасюка. ביצירה זו נכללו שלושה שירים משל המלחין וולודימיר איוואסיוק. ב-3 בפברואר 2024 השתתפה נאזבה בקדם האוקראיני לאירוויזיון 2024, Vidbir 2024, עם השיר "Slavic English".‏ הלהקה דורגה במקום ה-11 והאחרון. 2022: Nazva 2023: ГУРМА מדיה וקבצים בנושא נאזבה בוויקישיתוף נאזבה, ברשת החברתית פייסבוק נאזבה, ברשת החברתית אינסטגרם נאזבה, סרטונים בערוץ היוטיוב נאזבה, באתר Last.fm (באנגלית) ""Євробачення-2024": оголосили десятку фіналістів нацвідбору". suspilne.media. Суспільне Культура. Морі, Євгеній. "Мистецький фестиваль "Ї" у Тернополі оголосив програму". suspilne.media. suspilne.media. Щербатих, Олександр (2021-09-03). "«RESPUBLICA - 2021» - З ШОУКЕЙСАМИ ТА ГАРНИМ НАСТРОЄМ". Газета "Подолянин" (באוקראינית). נבדק ב-2023-05-07. Валерій, Лавровський (2023-02-22). "NAZVA випустили кліп на свій TikTok-хіт «Сіґеле-міґеле» з купою запрошених гостей. Дивіться". СЛУХ — медіа про музику та все, що навколо неї. נבדק ב-2023-05-07. "Відео дня: дивимося кліп на пісню «Кити» від гурту Nazva". Лірум (באוקראינית). 2023-05-12. נבדק ב-2023-08-14. "Павло Гоц (NAZVA): "Ідея нашого гурту полягає у тому, щоб ми хоч трохи були подібні до академізму" | Новини | Промінь". www.nrcu.gov.ua (באוקראינית). נבדק ב-2023-08-14. "Пісня за піснею: Nazva про мініальбом «Феномен Івасюка»". Лірум (באוקראינית). 2023-06-23. נבדק ב-2023-08-14. "Гурт Nazva переспівав шлягери Володимира Івасюка | Новини | Промінь". www.nrcu.gov.ua (באוקראינית). נבדק ב-2023-08-14. Суспільне Культура, Суспільне Культура. "Суспільне: Культура" (באוקראינית). "Нацвідбір на Євробачення: перемогли Alyona Alyona & Jerry Heil". www.ukrinform.ua (באוקראינית). נבדק ב-2024-02-20.
Swoiia

קטרינה איגוריבנה טרננקו (באוקראינית: Катерина Ігорівна Тараненко; נולדה ב-4 ביולי 1994), ידוע בשם השמה שלה Swoiia או עד 2023 כאוסול, היא זמרת אוקראינית, שהשתתפה בשנת 2016 ב-The Voice Ukraine וב-2023 ב-Vidbir 2024, הקדם האוקראיני לאירוויזיון 2024, שהתקיים במאלמה שבשוודיה. בגיל 3 הופיעה Swoiia לראשונה על כבמה כמבצעת. מאז הספיקה להשתתף בכמה תוכניות מוזיקה, ולשחק בסדרת טלוויזיה של סבטלנה דרוז'ינינה. בשנת 2000 זכתה בתחרות סלביאנסקי באזאר, ואחר כך הוציאה את אלבום הבכורה שלה לאור. ב-2016 השתתפה ב-Holos Krainy, הגרסה האוקראינית של The Voice.‏ בשנת 2020 השתתפה בקדם האוקראיני לאירוויזיון 2020, שהיה אמור להיערך ברוטרדם שבהולנד, אך בוטל עקב מגפת הקורונה. שירה "Save It" דורג במקום השמיני והאחרון בחצי הגמר. היא שבה לקדם ב-2024 עם השיר "Little Angels". בהצבעה מקוונת נקבע כי היא לא תעפיל לשלב הגמר. עם השיר "מלאכים קטנים"; מתגוררת בקייב. 2000 - Alye parusa 2002 - Vkraino moya 2008 - O tebe 2010 - Tayut guby 2017 - Letopis "Катерина Гуменюк 'Без бою' – вибір наосліп – Голос країни 6 сезон" (באוקראינית). נבדק ב-3 באוגוסט 2016. {{cite web}}: (עזרה) Farren, Neil (2023-11-09). "Ukraine: Vidbir 2024 Longlist Revealed". Eurovoix. נבדק ב-2023-11-09. Farren, Neil (2023-11-17). "Ukraine: Vidbir 2024 Finalists Announced". Eurovoix. נבדק ב-2023-11-17.
המוזיאון היהודי של שווייץ

המוזיאון היהודי של שווייץ בבזל מספק סקירה של ההיסטוריה הדתית והיומיומית של היהודים בבזל ובשווייץ תוך שימוש בחפצי פולחן, אמנות ותרבות מימי הביניים ועד ימינו. המוזיאון נפתח בשנת 1966 כמוזיאון היהודי הראשון בשפה הגרמנית באירופה לאחר מלחמת העולם השנייה. היוזמה באה מחברי חברה קדישא שביקרו בקלן כדי לראות את התערוכה "מונומנטה יודאיקה" ב-1963/64. הם גילו שרבים מהחפצים המוצגים הגיעו מאוסף היודאיקה של בזל והחליטו להציג את החפצים הללו באופן קבוע במוזיאון היהודי בבזל. כשנפתח לראשונה, המוזיאון הכיל שני חדרים. המנהלת המייסדת, ד"ר קטיה גוט-דרייפוס, עמדה בראש המוזיאון במשך ארבעה עשורים. בשנת 2010 החליף אותה ד"ר גבי קנוך-מונד וב-2015, ד"ר נעמי לובריך נכנסה לתפקיד. החפצים הראשונים שהוצגו בתערוכה של המוזיאון היהודי היו יודאיקה שנאספה על ידי המוזיאון השווייצרי לפולקלור (כיום Museum der Kulturen Basel). אוסף המוזיאון התרחב לאחר 1966 וכלל חפצים מבזל ומהריין העליון, משני הכפרים אנדינגן ולנגנאו וכן משאר חלקי שווייץ ואירופה. אתר האינטרנט הרשמי של המוזיאון היהודי של שווייץ (בגרמנית) מדיה וקבצים בנושא המוזיאון היהודי של שווייץ בוויקישיתוף mit Naomi Lubrich, Leiterin Jüdisches Museum der Schweiz (בגרמנית (שוויץ)), Schweizer Radio und Fernsehen SRF, 2018-09-18, נבדק ב-2020-08-31 "Jewish Museum of Switzerland". AEJM (באנגלית אמריקאית). נבדק ב-2020-08-20.